ፕላው ከምዚ ተባሂላ እትጽዋእ ሃገር ኣላ ድያ ትብሉ ትህልው ትኾኑ። እምበኣርከስ ኣብ ርሑቕ ምዕራብ እትርከብ ንኡሽቶ ሃገር ምዃና ክንነግረኩም። ማይክሮኒዢያ ሪጂን ኣብ ዝበሃል ካብ ሃገራት ፊሊፒንስን ኢንዶኒዥያን ርሕቅ ኢላ ዘላ ደሴት እያ። ኣብዛ ሃገር ፕላው ተባሂሉ ዝጽዋዕ ዓቢ ሆቴል ኣሎ፤ ብ1982 ዓ.ም [ኣቆጻጽራ ኤውሮጳ] ዝተኸፈተ ብብዝሒ በጻሕቲ ዓዲ ዘተኣናግድ ሆቴል እዩ። ካብ በጻሕቲ ዓዲ ብእትረኽቦ እቶት ስለ እትመሓደር፡ ሕንቅቕቲ ሃገር እትመስሎም ብዙሓት እዮም። ብ2019 ጥራሕ 90 ሽሕ በጻሕቲ ዓዲ ናብ ፕላው መጺኦም፤ እዚ ሓሙሽተ ዕጽፊ ብዝሒ ህዝቢ እታ ሃገር እዩ። ብ2017፡ ቱሪዝም 40 ሚኢታዊት ዓመታዊ ኣታዊ እታ ሃገር ከም ዝሽፍን ትካል ገንዘብ ዓለም ዘውጽኦ ጸብጻብ የረድእ። እዚ ግን፡ ቅድሚ ንመላእ ዓለም ዝቖረነ ለብዒ ኮሮናቫይረስ ምምጽኡ'ዩ። ካብ መወዳእታ ወርሒ መጋቢት ጀሚሩ ኩሎም ዶባት እታ ሃገር ተዓጽዮም'ዮም። ኣትዩ ዝወጽእ በጻሒ ዓዲ ስለ ዘይብላ ድማ ዳርጋ ብጉሮርኣ ተታሒዛ ኣላ። ኣብ ዓለም ዘለው ቫይረሳት እንተዝጠፍኡ፡ ዓለም እንታይ ኮን ምኾነት?
